ming030890/wiki-yue-high-quality huggingface dataset:
史嵩之

史嵩之（—1256年）係南宋大臣。南宋大臣史浩嘅曾孫，南宋大臣史彌遠個仔。字子由，一字喺子申，慶元府鄞縣（今浙江寧波）人。

履歷
摘自《宋史》
嘉定十三年，登進士第，調光化軍司戶參軍。
嘉定十六年，差充京西、湖北路制置司準備差遣。
嘉定十七年，升幹辦公事。
寶慶三年，主管機宜文字，通判襄陽府。
紹定元年，權知棗陽軍。
紹定二年，遷軍器監丞兼權知棗陽軍，尋兼制置司參議官。
紹定三年，除京西轉運判官兼提舉常平兼安撫制置司參議官。
紹定四年，遷大理寺少卿兼京西、湖北制置副使。
紹定五年，加大理卿兼權刑部侍郎，升制置使兼襄陽府知府。
紹定六年，遷刑部侍郎。
端平元年，乞祠，歸養田裏。起知隆興府兼江西安撫使。召權刑部尚書。出任平江府知府，進淮西制置使兼沿江制置副使，兼知鄂州，兼湖、廣總領兼淮西安撫使。
嘉熙元年，除京西荊湖安撫制置使。
嘉熙二年，拜參知政事。
嘉熙三年，拜右丞相兼樞密使、都督兩淮四川京西湖北軍馬。
淳祐四年，遭父喪，奪情起複，因主和議，為公論所不容，閒居十三年。
寶祐四年卒，封魯國公，諡莊肅。

著作
著有《野樂編》，已佚。
《甬上宋元詩略》載其《雪後》詩雲：“同雲收萬里，斜日已三竿。有鳥皆潛跡，無風尚送寒。晴稽如下雨，祐澗忽鳴湍。漸覺山河複，方知世界寬。”
《全宋詩》卷三一六一，錄其詩三首。
文收錄入《全宋文》，卷七六八四。
吳成典

吳成典（1957年5月10號—）係金門縣政治人物，而家做緊新黨主席，做過金門縣副縣長、立法委員、國大代表，金門縣烈嶼鄉上庫村人。佢嘅堂細佬係偶像團體飛輪海成員吳尊。
吳敏華

吳敏華，香港親中派政治人，香港再出發大聯盟發起人之一。
吳承勳

吳承勳，係大韓民國嘅一個男藝人同埋演員。
吳承恩

吳承恩（粵拼：ng4 sing4 jan1；約1500年—約1582年），字汝忠，係大明小說家，至出名係寫咗《西遊記》。佢係江蘇淮安人，號射陽山人。

屋企
吳承恩家貧，無仔女。

事業
吳承恩響中央太學，南京大學前身，讀咗十年。
吳承恩約莫40歲先補到歲貢生，到北京等分官職，之不過選唔到。之後，母老家貧，去咗做長興縣丞，最後俾人告到坐監。兩年後乜都無，晚年重要賣文為生，將近80歲先死。
吳承恩寫過好多書，不過窮兼無後，作品散失。據史書記載，有志怪小說集《禹鼎記》，已失傳。目前淨返後人輯嘅《射陽先生存稿》卷。
佢寫嘅《西遊記》，係家傳戶曉嘅作品，孫悟空更加個個都識。本書估計係收集民間故事再編寫嘅作品，一般都認為最後由吳承恩定稿。不過學術對呢方便有爭議。

評假
《天啟淮安府志》響佢死之後，評價佢「性敏而多慧，博極群書，為詩文下筆立成，清雅流麗，有秦少游之風。復善諧謔，所著雜記幾種，名震一時」。
吳敦義

吳敦義（粵拼：ng4 deon1 ji6；1948年1月30號—）係而家嘅中國國民黨主席，曾任中華民國副總統、行政院院長、中國時報記者、大都市建設副董事長，臺灣本省人。佢喺臺中縣南投區草屯鎮出世，國立臺灣大學歷史學系畢業，曾任報社主筆，負責臺北市政專欄，能言善道，喺1973年獲中國國民黨推薦參選臺北市議員並當選，開啟從政嘅路。1981年被國民黨徵召返鄉參選南投縣長，成為最年輕嘅地方首長。
喺1990年任官派高雄市長，並喺1994年首次民選市長連任，喺任內多次強力批評中央政府「重北輕南」嘅政策，頻頻替高雄人叫屈。2002年返鄉參選南投縣立法委員，連續三屆當選；2009年擔任行政院院長，喺馬英九總統任內任期最長嘅行政院長；2011年6月受馬英九總統認同，成為第十三任副總統候選人，並喺2012年5月20號宣布就職。此外，吳敦義曾擔任中國國民黨臺北市黨部主委、中國國民黨中常委、中央評議委員團主席、秘書長、第一副主席至代理主席等。2017年1月9號宣布參選中國國民黨主席選舉，以破14萬票第一輪出線當選。
吳敬梓

吳敬梓（粵拼：ng4 ging3 zi2；1701年—1754年1月11號）係大清乾隆年間嘅文學家，安徽全椒人，係小說《儒林外史》嘅作者。據講佢係吳守基家族嘅祖先。
吳承海

吳承海，香港親中派政治人兼商人，冠致有限公司董事。

政治立場
佢係香港親中派嘅成員，曾經喺文匯報發表文章，支持所謂「愛國者治港」原則，又以「黑暴」形容2019年嘅反修例運動。

獲野雞大學頒發榮譽博士同埋院士資格
喺2011年，佢報稱攞到美國嘅林肯大學嘅博士學位同埋院士資格，但有線新聞喺2019年報道，林肯大學其實係一間野雞大學，未獲美國當局認可，比錢就有得攞佢哋唔同嘅頭銜。
前灣站

前灣站（簡化字：前湾站）係深圳地鐵一個地下鐵站，規劃時嗌航海路站，喺南山區前海深港現代服務業合作區聽海大道。
前灣站5號綫部份喺2019年9月28號啟用，而9號綫部份就喺同年12月8號啟用，並成爲該綫西面總站。
維基同享有多媒體嘅嘢：Qianwan Station
前田佳織里

前田佳織里 ，係日本嘅一個女藝人同埋配音員。
前田信弘

前田信弘（1973年6月3號—）係日本足球員，司職守門員，效力過川崎綠茵，神戶勝利船，清水心跳，新潟天鵝，及Albirex Niigata Singapore。
前澤友作

前澤 友作（まえざわ ゆうさく、1975年11月22號—）係日本生意人同有錢人。
2018年9月，SpaceX宣佈前澤友作會成為第一個環月飛行嘅遊客，預計2023年成行。
前田俊介

前田俊介（1986年6月9號—）係日本足球員，司職前鋒，效力鳥取飛翔。
前深水埗配水庫

前深水埗配水庫（英文：Ex-Sham Shui Po Service Reservoir），前名深水埗食水減壓缸（英文：Sham Shui Po Fresh Water Break Pressure Tank），又叫窩仔山蓄水池、主教山配水庫，係香港舊時一座水務設施，喺九龍深水埗東部窩仔山（又叫主教山）山體入面，喺1904年8月10號落成，到1970年停用後就丟荒咗。
2020年12月水務署安排清拆嗰陣，畀人意外咁到發現咗呢度係有著好古典嘅建築特色，公眾開始關注返仲強烈咁要求當局停止清拆同再保育，最後當局係暫停咗工程先。

建築
前深水埗配水庫整體係呈圓形，直徑大概係150英呎、20英呎深，容量200萬加侖，入邊係由麻石柱陣同圓拱形紅磚嘅結構撐返住，成個建築係有著古羅馬式嘅風格。

清拆
香港水務署喺2017年檢查嘅時候，發現丟荒嘅配水庫頂部係出現咗裂痕，畀樹根穿埋入去，嗰時嘅評估係認為結構唔安全，就開始咗計劃清拆。喺2020年10月開始清拆後，暴露咗內部嘅構造，同年12月28號就俾市民發現到減壓缸嘅原本面貌，開始呼籲返水務署停止清拆，收尾就獲得傳媒嘅廣泛報導，而各黨派人士亦一齊呼籲停工，最尾水務署係應承咗停低工程。到咗停工嗰時，配水庫係經已俾拆爛咗20乘10米面積嘅天花，同埋4條麻石柱。喺2021年1月4號水務署確認返個食水減壓缸係喺1904年落成，話會做返臨時加固同整理工程，畀埋人入去視察做復修同保育。
2021年6月10號，主教山水庫獲古物諮詢委員會評做香港一級歷史建築。
前澤甲氣

前澤甲氣（1993年3月21號—）係日本足球員，司職中場，效力沼津青藍。
呂洞賓

呂洞賓，本名呂喦（喦或作岩、巖），字洞賓，以字行，道號純陽子，綽號回道人，大唐人，道教仙人，八仙之一。生於唐德宗貞元十二載丙子年（796年），夏曆四月十四。喺蒲州河中府永樂縣招賢里出世，即今日山西省芮城縣永樂縣招賢村。八仙之外，亦五恩主之一，五文昌之一，全真派、鍾呂內丹派同主張三教合流。託夢、科考、文具、淘金、礦業、理髮等神祇，亦兼醫神、武神與財神。
呂氏春秋

呂氏春秋，又叫做呂覽，係中國先秦戰國末期嘅一部政治理論散文嘅彙編，共26卷，160篇，喺秦王政八年（公元前239年）完成，係由秦國相國呂不韋同佢嘅門客集體編纂而成。裡面嘅內容涉及甚廣，以道家黃老思想為主，兼收儒、名、法、墨、農同陰陽各先秦諸子百家嘅言論，係雜家嘅代表作。
呂浩源

呂浩源係香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。
呂淑瓊

呂淑瓊，香港親中派政治人，香港再出發大聯盟發起人之一。
呂比須

呂比須（Wagner Lopes，1969年1月29號—）係日本足球員，踢前鋒位置，日本足球代表隊前成員。

日本足球代表隊
呂比須喺1997年到1999年間爲日本隊出場20次，入咗5球。佢代表日本參加過1998年FIFA世界盃。
呂熙

呂熙（英文：Calvin Lui，1982年2月23號—）係前香港無綫電視同香港電視網絡男藝員。佢參選2008年香港先生入最後三強，跟住參加2009年第23期無綫電視藝員訓練班入行，之後主要拍電視劇。2012年佢轉投香港電視網絡，代表作包括《警界線》嘅陳駿泰。2014年佢參加廣東衛視節目《中國好男兒》攞到總排名第3名。

演出
呢個表唔完整，歡迎加料。
呂梁

呂梁喺中國山西，家下係地級市，叫呂梁市。
呂梁市全市共轄1區2市10個縣，分別係：
離石區
汾陽市、孝義市
方山縣、交城縣、交口縣、嵐縣、臨縣、柳林縣、石樓縣、文水縣、興縣、中陽縣。
十四點和平原則

十四點和平原則係美國總統伍德羅威爾遜，喺一次大戰嘅和解過程期間嘅提議，表示咗佢對歐洲將來嘅願景。呢啲原則係威爾遜喺1918年，對美國國會嘅一番演講期間所提出嘅。不過，協約國嘅其他領袖（法國、英國、同意大利各首相）都對呢種完美主義有啲懷疑。
政治諷刺：威爾遜話俾華盛頓知，佢用呢十四點嚟打敗咗專制政權
由於德軍唔斷使用潛水艇嚟攻擊英美嘅船隻，加上美國發現咗詹默曼電報嘅緣故，美國終於喺1917年4月6號向中央國宣戰，正式加入咗一次大戰。威爾遜希望美國唔會好似歐洲國家咁用戰爭嚟解決領土嘅爭議，反而係應該推廣道德嘅目標。特別係喺俄羅斯嘅十月革命同埋英法嘅賽克斯-皮科協定被揭發之後，威爾遜更加重申美國嘅道德價值觀。
呢系列嘅原則係威爾遜實行進步主義嘅方法之一，其中包含咗唔少嘅概念，包括自由貿易、秘密協議、民主主義、民族自決等。英國首相勞萊佐治喺呢個演講嘅3日之前，發表咗一個相似嘅演説，不過分別係裏面提及咗戰爭賠償,同埋冇對鄂圖曼帝國嘅少數族裔應承任何自治權。威爾遜嘅呢個演講嘅研究係由 Edward M. House（英文：Edward M. House） 帶嘅一班顧問所完成嘅。
十塱營地

十塱營地，香港營地之一，專畀露營，喺大嶼山十塱，英文叫Shap Long Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。
營離芝麻灣道唔遠，行山徑有芝麻灣郊遊徑。離鳳凰徑第十二段都唔遠。
營飲食用得燒烤爐、櫈。着用得晾衫架。有污水穴。廁所有，不過旱廁。
十大勁曲金曲分獎典禮

十大勁曲金曲分獎典禮係由毛記電視主辦每年一度嘅盛事，2016年第一次搞，分獎典禮以惡搞無綫電視舉辦嘅勁歌金曲頒獎典禮為主。
十塱

十塱（Shap Long），亦寫拾塱，係香港一地，亦係村名。佢喺大嶼山東岸，芝麻灣𡰪𡰪，芝麻灣半島北。

名
十塱地處谷口，乃係低地。涌水自谷中匯入，經涌口入芝麻灣。故此地曰塱。

地理
大嶼山東南，南山同芝灣半島之間，夾成谷坳。十塱喺東面一谷。
東北步行，或踩單車，可至梅窩。西行沿芝麻灣道，可到貝澳。東南沿道，可到懲敎署等監獄，同埋十塱灌溉水塘。
十塱坳口，南面坡上有十塱營地。

村
家下十塱分成三村，十塱舊村，十塱新村同十塱涌口。
十大傑出青年

十大傑出青年係表揚喺工作上有卓越表現或對社會有貢獻嘅青年人嘅獎項，好多地方都有舉辦。
十字

十字形，一橫一直相交。
聖十字，基督教嘅標誌
十字 (星官)，星官
十字牌，香港牛奶牌子
十堰武當山機場

十堰武當山機場（粵音：sap6 jin2 mou5 dong1 saan1 gei1 coeng4）係喺中國湖北嘅一個機場，喺2016年嗰陣起好兼且開放畀人用嚟搭飛機。
四大探長

四大探長係指香港警隊中曾經出現嘅四個華藉探長，呂樂、藍剛、韓森同顏雄，佢哋因為以權謀私，貪污致富。收尾ICAC行動，佢哋要走路或坐監收場。
佢哋嘅故事成為香港電影題材。
四大文明古國

四大文明古國係一個由二十世紀開始，喺東亞各地流行嘅亞洲中心觀點。呢種觀點認為，全世界有四個文明搖籃，分別係兩河流域文明、埃及文明、印度文明、同埋中國文明。呢種通俗嘅講法唔係學術理論，出處亦都不明。

歷史
喺1900年，中國人梁啓超作咗篇文，叫做《二十世紀太平洋歌》，入面有一句：「地球上古文明祖國有四：中國、印度、埃及、小亞細亞是也。」，將呢四個文明發源地發展成穩定國家嘅時期命名為「河流時代第一紀」。有啲人認為呢句句子就係「四大文明古國」說法嘅起源。
另外，日本有記錄話，日本嘅考古學者江上波夫喺第二次世界大戰之後，為咗打破歐洲中心史觀，所以就發明咗「四大文明」呢種講法，並且話文明起源有好多，講四大文明係貪口響。 按照其他日本學者嘅調查，能夠搵到首先用「四大文明」呢個字眼嘅書亦的確係日本山川出版社同江上波夫合作，喺1952年出嘅教科書『再訂世界史』入面第一次出現。

擴展
北韓聲稱佢哋自己有「大同江文化」，應該加埋落去四大文明度，所以算係「世界五大文明」。
四大汗國

四大汗國，係大蒙古國嘅窩闊台汗國、察合台汗國、金帳汗國同伊兒汗國，獨立響當時大元政權出面各自為政，亦係拖雷家族內戰留低嘅產物。
四夷

四夷係古代中國對中原東南西北面嘅部落嘅稱呼。
「夷」本嚟專指東夷，後尾將各中原之外嘅各個部落統稱做「夷」、「夷人」、「蠻夷」。
直到清代前期都依然叫西洋人做「夷人」，到1858年簽訂清英《天津條約》先至禁用。
四大菩薩

四大菩薩，喺佛教信仰中，指四位最大尊菩薩嘅組合，意義或者會因為唔同宗派同經典而有啲分別。
關於四大菩薩有好多唔同講法，喺中國最流行嘅講法係指觀音、文殊、普賢、地藏四位菩薩，中國有四大菩薩道場嘅講法，即係四大菩薩嘅聖地，有時又會喺八大菩薩入面揀出四位大菩薩。

通說
文殊菩薩 － 釋迦牟尼左邊嘅侍者，以「智慧」聞名而稱大智文殊菩薩。
普賢菩薩 － 釋迦牟尼右邊嘅侍者，以「行德」聞名而稱大行普賢菩薩。
觀音菩薩 － 阿彌陀佛左邊嘅侍者，以「慈悲」聞名而稱大悲觀音菩薩。
地藏菩薩 － 娑婆三聖右邊嘅侍者，以「願力」聞名而稱大願地藏菩薩。
唔平等

唔平等（英文：Inequality）係一種情況，表示有至少兩樣野唔等於對方。有可能解嘅意思係：
唔戴胸圍

本文介紹關於唔戴胸圍嘅若干文化。
喺唔少其他語言當中，對應「唔載胸圍」嘅詞彙（經跨語言超連結參閲），解一種唔打底嘅着衫形式，指某人（幾乎只計女性）對𢆡已經明顯發育，適合着胸圍或其他承托雙乳嘅貼身衣物，不過揀上述嘅種種都唔着，然而有着覆蓋佢哋嘅衫或裙等，並唔係解祼露奶頭（縱使可能半透視顯現）；意譯成粵語，就近似女人上身真空。採取呢種行徑者目的各異，例如務求舒服、為咗健康、打扮風格使然……而喺女權主義之中，此舉象徵女權解放。
唔夠營養

唔夠營養，學術上叫營養不良，係指由唔均衡飲食而唔夠營養又或者比例唔啱，如果呢個問題長期冇改善，可能會餓死。
唔完全變態

唔完全變態（英文：hemimetabolism / incomplete metamorphosis），又叫半變態或者漸變態，係種昆蟲發育過程。行唔完全變態嘅昆蟲一世蟲包括三個階段：
卵、
若蟲（nymph）同
成蟲（adult / imago）
三個階段之間逐漸變化，而且冇蛹呢個階段－唔似得完全變態噉，完全變態會有蛹嘅階段（想像毛蟲結蛹再變蝴蝶）。
出名行唔完全變態嘅昆蟲有蜻蜓、白蟻、螳螂同蟬呀噉。

若蟲
内文：若蟲
下圖係一啲昆蟲嘅若蟲（佢哋嘅幼體）。例如蝴蝶同飛蛾等嘅鱗翅目昆蟲係行完全變態嘅，佢哋啱啱出世嗰陣係條毛蟲，毛蟲一條條噉，個樣同成蟲（一隻鱗翅目成蟲有兩對佈滿鱗嘅翼）好唔同；呢啲毛蟲生到咁上下會結蛹，身體喺蛹入面溶化重組變成成蟲；好似蜻蜓呢啲行唔完全變態嘅昆蟲就唔同，唔會結蛹，由蛋度生出嚟嘅幼體叫若蟲（nymph），除咗冇翼之外，若蟲望落同成蟲冇乜大分別，若蟲會慢慢生，大到咁上下啲翼就會撐開令隻蟲有能力飛變成成蟲，隻成蟲跟住就會飛去搵伴侶。
一隻蜻蜓若蟲；除咗冇翼之外，個樣同隻成蟲經已冇乜大分別。
一隻螳螂（Mantis religiosa）若蟲
一隻竹節蟲若蟲
一隻蟬若蟲

目
以下呢啲目嘅昆蟲都係行唔完全變態嘅：
半翅目（包括蟬同蚜蟲）
直翅目（包括草蜢）
螳螂
蜚蠊目（包括曱甴同白蟻）
蜻蛉（包括蜻蜓）
竹節蟲
... 等等。
唔玩唔知有獎攞

《唔玩唔知有獎攞》（英文：Guess The Winner）係香港無綫電視嘅互動遊戲節目，由陸浩明、吳若希、林正峰主持，由2022年11月14號到11月18號禮拜一到五22:30到23:05喺翡翠台播出。節目會直播嘉賓玩遊戲，而觀眾可以事先去估賽果，估啱就可以攞到分參加抽獎。另外同年11月19號《萬千星輝賀台慶》入面嘅《香港小姐再競選決賽》環節，亦用咗呢個模式畀觀眾估賽果。
圖章

圖章，又叫做印章，可以代替銀行簽名。圖章用起上嚟，好似印刷嘅原理。圖章上面係公仔定字，印出嚟就係一模一樣。

材料
金、銀、銅、玉、錫、竹、骨、石、木、牛角、象牙膠都有。

東亞嘅圖章
内文：圖章 (東亞)
東亞地區所使用嘅圖章，係中華文化嘅代表之一。
圖瓦文

圖瓦文（тыва дыл tyva dyl；[tʰɯʋa tɯl]）係一種突厥語族嘅話，用基里爾字母嚟寫。主要畀圖瓦共和國嘅居民用。
圖瓦盧

圖瓦盧（英文：Tuvalu）係位於南太平洋嘅島國，亦係世界人口第二少嘅國（僅次於梵蒂岡）。由於地勢極低，溫室效應造成嘅海平面上升對圖瓦盧造成非常嚴重威脅。

歷史
圖瓦盧群島響公元前1世紀就有人喺度住。1568年被西班牙嘅探險家發現，但除咗奴隸販賣者同迷捕鯨者偶然登陸，歐洲人並無響島上殖民嘅計劃。1892年連同吉爾柏特群島成為咗英國嘅保護地吉爾柏特及埃里斯群島（Gilbert and Ellice Islands）。1915年成為英國嘅殖民地。
1974年，由於種族紛爭，屬於波利尼西亞人嘅埃里斯群島居民要求投票，同密克羅尼西亞人為主嘅吉爾柏特群島（Gilbert Islands）分開。之後，吉爾柏特群島宣告獨立，並將國號以本國語言改叫基里巴斯；埃里斯群島喺1975年改叫圖瓦盧群島，1978年英國畀佢獨立。
圖蘭低地

圖蘭低地係亞洲中部嘅低地平原，喺裏海沿岸，橫跨哈薩克西南部、烏茲別克、土庫曼、塔吉克西北部，面積有150萬平方公里。
圖盧茲足球會

圖盧茲足球會（英文：Toulouse FC）係法國圖魯茲嘅一間職業足球球會，依家踢緊法國甲組足球聯賽‎。
圖編輯距離

喺數學同電腦科學裡邊，圖編輯距離（英文：graph edit distance，GED）係用嚟量度兩幅圖有幾相似，係 1983年由Alberto Sanfeliu同傅京孫首先將呢個概念用數學表達出嚟。一個主要嘅功用係做非精確圖配對（inexact graph matching），例如機械學習入邊嘅容錯規律辨識。
圖編輯距離同字串編輯距離有啲關係。如果將字串睇做連通、有向無環、最大度一嘅圖嘅話，各種經典嘅距離例如Levenshtein距離、漢明距離、Jaro-Winkler距離都可以睇做某一類圖嘅圖編輯距離，另外，圖編輯距離亦都係樹編輯距離嘅廣義化。

定義同性質
圖編輯距離嘅定義好取決於用緊邊一種圖，例如圖嘅邊、頂點有無標號，點樣標號，啲邊有無方向等等。一般嚟講，畀一柞圖編輯操作（graph edit operation，又叫基礎圖操作elementary graph operation），兩幅圖同之間嘅圖編輯距離定義係
呢度裝住所有由圖去圖嘅編輯路徑，係圖編輯操作  嘅成本。
基本圖操作一般包括頂點同邊嘅加插（insertion）、刪除（deletion）同改標號（substitution）。另外仲可能包埋加插一粒頂點落一條邊中間嘅裂邊（edge splitting）同移除一粒度二嘅頂點嘅合邊（edge contraction）。雖然好多複雜嘅操作都可以用簡單嘅嘅操作複合而成，不過包埋呢啲複雜操作嘅話，如果佢嘅成本比啲簡單操作加埋仲少，就會有一個精細啲嘅成本函數。
基礎圖編輯操作嘅深入研究可以喺（Serratosa,  Cortés 2015）、（Serratosa 2019）、（Serratosa 2021）到搵到。
有一啲方法可以自動計算呢啲基礎圖編輯操作，甚至有啲係喺網上邊學。

應用
圖編輯距離可以用喺手寫辨識、指紋辨識同化學資訊學。

演算法同複雜度
計算圖編輯距離嘅精確演算法通常係將條問題睇做「去搵最短嘅編輯路徑」，即係諗做一條最短路徑問題，之後用A* 搜尋演算法做。
精確演算法以外，有一啲高效嘅估算演算法，大部份都係行立方時間   。甚至有行綫性時間嘅。
雖然以上講嘅演算法喺實際用途嚟講係行得到，但其實搵圖編輯距離呢個問題係NP-難嘅（網上證明，睇Zeng et al.嘅第二節），甚至係難以估算嘅（APX-難）。
圖盧茲星

圖盧茲星（Tolosa），即係小行星138，係太陽系小行星帶嘅一粒小行星，喺1874年5月19號發現。
劉展翹

劉展翹（英文：Jackie Lau，1994年2月18號—）係香港女演員。中學就讀嘉諾撒聖方濟各書院，2017年開始演出影視作品。佢亦曾經同另一位女演員易健兒組成YouTuber女子組合「易劉」。而家係網上影片製作平台試當真成員。
劉展霆

劉展霆（英文：Eden Lau Chin Ting，1993年12月21號—）係香港霹靂舞舞者同演員，依家係無綫電視經理人合約藝人。

背景
劉展霆出身自單親家庭，由任職海鮮買手嘅阿媽何雅菁獨力湊大；阿媽喺灣仔鵝頸橋街市擁有三個海鮮檔，亦喺銅鑼灣寶靈頓道經營海鮮批發店「東興海鮮」。佢曾經喺紐西蘭生活過一段時間，2021年5月參加無綫電視真人騷節目《盛·舞者》，擁躉名叫「蟹籽」，輸咗之後入埋無綫做經理人合約藝員。同年10月，佢拍攝首套劇集《青春本我》。
劉度拿德

劉度拿德（葡文：Laudo Natel；1920年9月14號—2020年5月18號）係巴西生意人同政治人，聖保羅州嘅聖曼維（葡萄牙文：São Manuel）出世。喺1963年至1966年做聖保羅州副州長，1966年至1967年同1971年至1975年做聖保羅州州長。
2020年5月18號死喺聖保羅屋企，終年99歲。
維基同享有多媒體嘅嘢：Laudo Natel
國際足協金球獎

國際足協金球獎（FIFA Ballon d'Or）係2010年至2015年每年一度頒畀世界最佳男子足球員嘅獎項，由FIFA年度球員同金球獎合併而成。
個獎最後喺2016年停辦，分別由國際足協最佳男子球員同金球獎承繼。
國際足球協會

國際足球協會（簡稱國際足協，法文：Fédération Internationale de Football Association，縮寫 FIFA）係一個國際足球組織。個會係由世界各國嘅足球協會組成，總部設響瑞士蘇黎世。現任國際足協會長係恩芬天奴。目前一共有 207 個會員。
1904年5月21號，國際足協喺法國巴黎聖奧雷諾街229號成立，係羅拔松林（Robert Guerin）搞嘅，佢做埋第一任國際足協會長（1904年5月23號 - 1906年6月4號）。第一批會員有法國、比利時、丹麥、荷蘭、西班牙、瑞典、瑞士。

FIFA主辦嘅大型比賽
FIFA世界盃
FIFA洲際國家盃
FIFA U-20世界盃
FIFA U-17世界盃
FIFA女子世界盃
FIFA U-20女子世界盃
FIFA世界冠軍球會盃
FIFA沙灘足球世界盃
FIFA世界室內五人足球錦標賽
國際足協仲負責制定球員轉會嘅規則，每年評選世界足球先生等個人獎項，同埋每個月公佈各國國家隊嘅國際足協排名。
足球比賽嘅規則由國際足球聯合理事會負責制定實施。該理事會由4名來自國際足協嘅代表，以及英格蘭、蘇格蘭、威爾斯、北愛爾蘭4個足球協會各派出嘅一名代表，共8人組成。
國際足協重同藝電體育公司合作推出了一系列電腦同電視遊戲，有FIFA系列遊戲同FIFA街頭足球兩個系列。份合約將會喺出咗 FIFA 23 後完結。
國際車牌

國際車牌，俗稱國際牌（英文：International Driving Permit）係根據1949年日內瓦國際道路交通公約同埋1968年維也納國際道路交通公約，由公約簽署國政府簽發嘅車牌，方便司機喺其他簽約國揸車。車牌上面除咗有自己國家嘅語言之外，亦會有多國語言，同埋有個人資料。
國際金融中心·釜山銀行站

國際金融中心·釜山銀行站係是釜山地鐵2號線沿線嘅一個地底車站，喺韓國釜山廣域市南區門峴洞（韓文：문현동）。呢個站原本繞組門田站，喺2014年改咗做而家嘅名。

車站結構
站體係1面2線島式月台嘅地底車站，等車月台有月台幕門，有4個出口。

史
2001年8月8號：門田站（문전역）落成啟用。
2014年12月5號： 改咗做而家嘅名。
國際金融中心商場

國際金融中心商場（英文：ifc mall）係香港國際金融中心嘅購物商場，晌香港島中環金融街8號，高4層，成80萬平方呎大，有超過兩百間舖頭。
商場由恒基兆業地產同埋新鴻基地產發展同管理。
大呆獸

大呆獸係日本電視遊戲寵物小精靈系列入面嘅其中一隻小精靈，編號080。佢係由小呆獸進化成嘅。
大和市

大和係日本神奈川縣一個特例市，人口23萬。
大和族

大和族（日羅：Yamato minzoku，日文漢字：大和民族），或者叫和人（日羅：Wajin），係日本嘅主體民族，以日本話做母語。
大和哲

大和哲（1978年5月30號—）係日本足球員，司職中場，效力過大阪櫻花。
大和國

大和國係古代日本嘅一個令制國，屬畿內地區，位置約莫係家下奈良縣。
大和村

大和村（日文：大和村／やまとそん Yamato son */?，琉球文：大和／ヤマト Yamatho）係日本鹿兒島縣大島郡嘅一個村。
南祐三

南祐三（1983年11月17號—）係日本足球員，司職後衞，效力過浦和紅鑽，愛媛FC，及長崎成功丸。
南秀仁

南秀仁（1993年5月5號—）係日本足球員，司職中場，效力山形山神。
南石頭街道

南石頭街道係廣州市海珠區下轄嘅一個街道，喺海珠區西南部，1953年成立。轄區總面積4.8平方公里，下轄16個社區，總人口10萬人，其中常住人口8.87萬人，外來人口1.9萬人。

參考資料
〈南石頭街簡介〉。南石頭街道辦事處網站。喺2008-08-30搵到。

外部連結
南石頭街道辦事處網站
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
南科站

施工中嘅南科站，喺2009年影嘅。
南科站喺臺南市新市區同善化區交界，喺台南科學園區西拉雅大道跨越台鐵高架橋下南側嘅跨站式車站，係臺灣鐵路管理局縱貫線南段嘅鐵路車站。車站出入口設喺新市區，副站名係台南科學園區。
本站設計之初，即配合南科太陽能產業，以太陽能作為電力來源，係台鐵首例。
大嶼山西南海岸公園

大嶼山西南海岸公園（英文：Southwest Lantau Marine Park）喺2020年4月1號已經指定做香港第6個海岸公園。公園嘅位置喺南大嶼郊野公園嘅西南面沿岸水域，總海域面積約650公頃。大嶼山西南水域位於咸淡水交界，嗰度係魚類嘅育苗區。
大嶼山貝澳遊樂場

大嶼山貝澳遊樂場，香港公園之一，遊樂場之一，喺大嶼山貝澳芝麻灣路，英文叫Pui O Playground, Lantau。行政上歸離島區。設施有硬地球場、排球場，以及七人足球場。
大川

大川係日本福岡縣一市，人口約莫3.8萬。
大嶼山水口村休憩處

大嶼山水口村休憩處，香港公園之一，遊樂場之一，喺大嶼山水口水口村，英文叫Shui Hau Village Sitting-Out Area, Lantau。行政上歸離島區。設施有戶外乒乓球檯。
大嶼山沙螺灣足球場

大嶼山沙螺灣足球場，香港足球場之一，喺大嶼山沙螺灣，英文叫Sha Lo Wan Soccer Pitch, Lantau。行政上歸離島區。設施有硬地球場，以及七人足球場。
個場亦兼做直升機場。
大嶼海峽

大嶼海峽(Lantau Channel)，又叫做大濠海頸，係香港大嶼山同萬山羣島之間一個海峽。個海峽響大嶼山分流角南面，同萬山嘅桂山島（曱甴尾）、牛頭島同中心島三島以北。大嶼海峽西面九洲洋。個海峽係香港同中國大陸分界綫一部份。
個峽響華南海道之上。大清時曾經起咗分流炮臺防守。家下來往香港市區同澳門嘅船，都經呢度來回澳門。
大嶼山沙螺灣遊樂場

大嶼山沙螺灣遊樂場，香港公園之一，遊樂場之一，喺大嶼山沙螺灣，英文叫Sha Lo Wan Playground, Lantau。行政上歸離島區。設施有籃球場。
大嶽直人

大嶽直人（1968年10月18號—）係日本足球員，司職後衞，曾經喺1994年爲日本足球代表隊出場1次。
大嶽真人

大嶽真人（1971年8月31號—）係日本足球員，司職後衞，效力過大阪櫻花。
大川透

大川透 ，係日本嘅一個男配音員。

配音作品一覽
呢個表唔完整，歡迎加料。
基督教靈基營暨中心

基督教靈基營暨中心，又叫靈基營，係香港一間宿營營舍，喺新界沙田區城河東，秦石邨東面嘅小山丘上面，由香港神託會打理，而家用做退修中心之用。

史
靈基營嘅前身係舊沙田警署，喺1924年起，同對面銅鑼灣山嘅警署相對。香港日治時期，由於當時未有進行填海，所在嘅位置能夠俯瞰整個沙田區，因此成為咗日軍指揮中心。國共內戰之後，有宣教士將該處改做孤兒院，後來喺1964年增設基督教靈基學校同幼稚園。1966年孤兒院停辦，並喺1973年成為靈基學校嘅一部份。1980年，整個建築群由香港神託會正式接管，叫做香港神託之家基督教靈基營暨中心，為青少年同兒童提供宿營服務。
2008年，香港神託會得到香港公益金贊助，耗資120萬港元重修營舍，並以社會企業模式設立退修中心。退修中心可供任何宗教嘅人士、團體同企業作靜修、研討會、訓練營、工作坊或歷奇訓練等用途。

建築
起喺1924年嘅舊沙田警署建築，喺2010年8月31號被評為香港二級歷史建築。警署建築佈局呈U字形，前面採用中式瓦頂，牆身就採用英式紅磚，結合咗中西方建築風格。建築物所設計嘅用鐵架支撐同欄杆圍繞嘅陽台，同埋木製嘅樓梯，仍然保存良好。

設施
靈基營提供1人房至10人房，一共有81個宿位，並設有活動室、西式茶座同精品店等設施。
基督教香港信義會元朗信義中學

元朗信義中學（Yuen Long Lutheran Secondary School）係香港一間全日制政府津貼男女英文中學，喺新界元朗天水圍天耀邨第二期，由基督教香港信義會主辦。喺1959年創校，1993年由元朗搬入天水圍。

班級
元朗信義中學總共有三十班，其中中一、中二、中三、中四、中五、中六都有五班。由01-02到19-20年連續九年收嘅中一新生都係Band 1。

學社
有四個學社，分別係：信社（英文名Faith，指「信心」）、義社（英文名Righteousness，指「公義」）、中社（英文名Loyalty，指「忠誠」）、學社（英文名Diligence，指「勤奮」）。
PE衫色水：信社－黃色，義社－藍色，中社－綠色，學社－橙色

學業及學業以外嘅表現
香港高級程度會考方面，2006-07年度考生加埋攞咗17個A，攞A至C嘅有35.1%，符合本地大學最低入學要求嘅學生嘅百分率係83.3%。中文科嘅合格率係93.3%、英文科嘅合格率係96.7%（2005年嘅合格率係88.7%）、歷史嘅優良率係100%、文學嘅優良率係88.9%、地理嘅優良率係73.7%、經濟嘅優良率係46.7%、化學嘅優良率係42.9%。
香港中學會考方面，2006-07年度全部理科同學都攞到14分或以上嘅成績（最好六科），文科收生嘅平均成績係21.8分、理科收生嘅平均成績係23分。而且所有科目嘅優良率及合格率都高過全港水平，各科嘅合格率高過90%，中文嘅合格率係99.3%、英文嘅合格率係98.7%、生物嘅優良率係95%、化學嘅優良率係85%、物理嘅優良率係70%、電資嘅優良率係84.2%、地理嘅優良率係81%、歷史嘅優良率係78.5%、經濟嘅優良率係63.6%。

爭議事件
元朗信義中學曾經喺一啲政治事件入面，被指打壓同限制學生嘅表達得自由。另外，佢哋亦有一啲校規被視為具爭議性。

校外禁用手機同耳機嘅爭議
校長尹浩然曾經以安全為由，禁止校外使用電話同埋配戴耳機。但係尹浩然自己平日就會戴耳機，被部分信義嘅學生揶揄呢件事為『信義力場』。

香港逃犯條例爭議期間禁止學生着黑衫
喺2019年9月20號，基督教香港信義會元朗信義中學舉行便服日，當時正值香港逃犯條例爭議，有學生醞釀當日著黑衫返學抗議政府逆民意修例，但校方就先前喺校內廣播話唔畀同學噉做，原因係「唔好將政治帶入校園」、「尊重包容」等等，如果學生違規，會通知家長接走佢。有同學就話，學校咁做無問過同學意見，以前從來冇唔着得黑衫褲嘅規例，做法苛刻。亦有同學覺得校方個宣佈無論語氣或者內容上，都畀人向學生施壓嘅感覺。當日記者訪問學生期間，有老師同埋校內牧師喺校門守候，並且以保護學生嚟做理由，召集屋邨保安驅趕傳媒。

歌唱比賽歌詞文字獄事件
喺2021年7月，兩位中五同學喺校內歌唱比賽度，本來報名唱樂隊Dear Jane嘅歌曲《銀河修理員》。但係校方政治審查同學嘅選曲，聲稱填詞人黃偉文所填嘅歌詞入面有「亂世」同「對抗」等等字眼，含有政治意思，淨係准同學唱改詞版嘅《疫情加油》。兩位同學喺晉身決賽之後堅持唱原版歌詞，其中一人亦喺表演完結後加上一句「香港人加油」。校方指佢哋「演唱未經審批嘅歌詞」而DQ佢哋，兼記佢哋大過（以該校標準計，即係9個缺點），禁止佢哋未來以呢間學校學生嘅身份參加任何校外比賽或活動，仲逼其中一個同學辭任佢本身嘅學會主席職位，影響佢哋報考大學所需要嘅課外活動履歷（OLE）。同時，亦聲稱佢哋「騎劫歌唱比賽」，又重申「歌唱比賽不是宣洩個人情緒的地方」。有記者跟進事件，但係副校長譚建勳拒絶對上述事件做任何回應。之後近年喺學校推行愛國教育嘅教育局回覆話，任何人士不應利用學校作為表達政治訴求嘅場地。
當時正值樂隊Dear Jane以延續聖馬力諾之心精神名義，喺2021年7月舉辦IG學校投票活動，選出最多讚好嘅學校申請作現場表演。事件發生前最多讚好嘅學校係高雷中學。事件被揭發後，唔少網民同其他媒體發出網絡號召力，讚好信義中學，務求Dear Jane申請喺呢間學校表演，短短3個鐘入面已經成功收集咗大約20萬讚好，超越當時排行榜第一位嘅高雷中學。
事後《銀河修理員》喺中國大陸QQ音樂7月7號夜晚大約11點半被下架，導致事件喺大陸社交媒體「微博」引起討論。大量網民對呢首曲下架表示遺憾，唔明白點解情歌都能夠被解讀為政治立場。有人認為歌曲下架同元朗信義中學事件有關；另一方面有網民唔同意兩名中五同學行為，但係對歌曲被下架感委屈。亦有網民表示呢首曲喺武漢肺炎疫情初期帶畀人最好嘅安慰，反問係咪只可以唱紅歌。
之後，學校更被揭發已經唔係第一次審查歌詞，2016年起，校方禁止同學喺歌唱比賽演唱有關愛情、遊戲、負面同含敏感字眼嘅歌曲。喺2020年，有學生演唱Supper Moment作品《無盡》，其中一句「人生夢一場革命至蒼老」，校方都要「河蟹」走。
卒之，學校喺IG學校投票都係攞第一，只不過校方話安排唔到場地畀佢哋表演。
基督新教

基督新教，經常簡稱做基督教或者新教，係基督宗教嘅其中一個主要派別，由16世紀宗教改革入面脫離天主教自立。自此，天主教被稱為舊教，與之相對。
喺路德之前已經有多位宗教改革家嘗試改革甚至脫離天主教會，但最後直至路德嘅德意志宗教改革先獲得成功。16世紀信義宗信仰由德意志傳入丹麥、挪威、瑞典、芬蘭、拉脫維亞、愛沙尼亞同冰島，另一位宗教改革家加爾文嘅思想亦傳入匈牙利、荷蘭、蘇格蘭、瑞士同法國。同時期，英國國王亨利八世帶領當地教會脫離天主教會獨立，亦開展咗英格蘭宗教改革。

詞語來源
喺歐洲語言當中，新教嗰啲名嘅稱呼源自拉丁文「protestatio」，意思係「抗議」，可以追溯到1529年神聖羅馬帝國第二次許佩爾會議，當時神聖羅馬皇帝卡爾五世推翻咗1526年第一次會議嘅決定，重申帝國境內只可以信奉天主教，並進一步鎮壓馬丁·路德等宗教改革勢力。卡爾五世呢個舉動最終引起會議內改革派強烈抗議，支持馬丁·路德嘅薩克森選帝侯等六位王公同十四個帝國自由市代表喺會中宣讀咗一篇名爲《抗議》嘅文件，自此教會嘅改革派就被稱爲「抗議派」。

組織制度
新教嘅教會，一般有三種制度：主教制、長老制同會眾制。一般嚟講，會眾制比較多教會採用。

主教制
睇埋：主教
主教制係源自於天主教嘅主教制度，幾乎同天主教嘅主教制度一模一樣，唯一唔同嘅係神職人員無獨身清規，亦可以結婚。依家行主教制嘅新教教會已經好少，聖公宗就係沿用主教制。

長老制
睇埋：長老 (基督教)
長老制，係一個以議會形式管理區會嘅制度。議會內嘅成員由各教會選出長老，代表嗰個教會出席會議。顧名思義，長老會就係採用長老制嘅教會。採用長老制嘅教會有基督教改革宗長老會、台灣基督長老教會、韓國基督長老教會等。

會眾制
睇埋：牧師
會眾制，係一個源自於神學家慈運理嘅主張，就係各教會獨立，牧師係教會入面最高嘅決策者，並由會眾決議一切教會嘅內部事務。依家有好多教會採用會眾制，例如浸信會、公理會同神召會等，以及唔少獨立教會。會眾制有一個缺點，就係教會之間嘅交往同合作較少，意見可能有差距，最後甚至會令一啲教會脫離佢嘅宗派獨立。

聖禮
睇埋：聖禮、洗禮同聖餐禮
同天主教嘅聖事觀非常唔同，一般嚟講新教只接受洗禮同聖餐兩種聖禮。主餐被視為聖禮之一係因為根據新約聖經中《馬太福音》第26章第26-29節記載，有關主耶穌喺最後晚餐中講過嘅話：
佢哋食開個時、耶穌拈餅祝謝、就擘開俾過門生話拈嚟食喇、呢的係我嘅身呀。又拈隻杯感謝、𢬿嚟俾過門生話、你哋大家飲喇。因為呢的係我嘅血、即係新約嘅血、為眾人流出、致赦得罪嘅。我話你知、自今以後、我唔再飲菩提樹所生嘅、等到個日、我同埋你喺我父嘅國、致飲新嘅咯。 ~《馬太福音》26:26-29

宗教運動
除咗傳統宗派活動之外，新教都有跨宗派運動，例如福音派運動、靈恩運動。呢類運動，一啲活躍喺新教教內，另一啲甚至超越新教，例如靈恩運動，唔單只影響基督新教，更影響羅馬天主教。非宗派教會同各種家庭教會有時都會被視為跨宗派運動嘅產物。現時新教中最具影響力嘅跨宗派運動有：
基要派運動
福音派運動
靈恩運動

福音派
福音派係一個全球性跨宗派運動，福音派相信《福音》嘅精髓係透過相信耶穌基督嘅贖罪而得救。
現時全球有2億8000幾萬位福音派信徒，佔全球人口總人口嘅4%。大部份信徒活躍於美洲、非洲同亞洲，當中美國係福音派信徒最集中嘅國家。另外，福音派近年漸漸喺拉丁美洲同眾多發展中國家興起。

靈恩運動
靈恩運動（天主教叫聖神同禱運動），亦稱靈恩派，喺1960年代嘅新教中興起，喺眾多傳統宗派（包括天主教）中廣為流行，運動希望將五旬宗嘅信條同實踐融入當中，非常着重信徒嘅「屬靈恩賜」。

基要派
基要主義，又叫基要派，係19世紀末20世紀初喺基督教新教內興起嘅一個運動，佢並唔係一個宗派。喺美國等地有較大影響。基要派主張「聖經絕對無誤」，反對一切自由主義神學（或稱現代派神學），反對佢哋對《聖經》嘅批判。
基督教青年會

基督教青年會（Young Men's Christian Association，簡稱YMCA），係基督教非政府性質嘅國際社會服務團體，喺1844年成立。目標係發揚基督精神，團結青年人，養成完美人格，建設完美社會。根據社會人群（尤其是弱勢群體）嘅需要，從事各種各樣嘅社會服務工作。呢啲服務工作，都係以「促進大眾德、智、體、群全人成長」嘅理念作為導向。服務人群冇分性別、年齡、國籍、種族同宗教信仰。服務工作有平民教育、體育康樂、營地服務、社區服務、青少年工作、難民工作、就業服務等等，有啲青年會重會開設價格低廉嘅旅舍同賓館。「基督教青年會」唔係一個傳教組織，亦唔係一個慈善機構。主要以傳遞愛心為使命，倡導同推動承擔社會責任同促進社會和諧。

起源
基督教青年會係由一位英國青年基督徒佐治衛良（George Williams）1844年喺英國倫敦成立。佐治衛良出生於英國農村，以務農為生。喺佢16歲嗰年，隻身前往布里奇沃特市開始佢嘅學徒生涯。1841年，佐治衛良學徒期滿之後，就去咗倫敦聖保羅大教堂附近嘅一間布行工作同留宿。當時嘅英國正受到工業革命嘅影響，社會迅速變遷，趨向工業化同都市化，唔少好似佐治衛良嘅青年人從農村湧到大城市度工作，喺布行度同佐治衛良年紀差唔多嘅年輕僱員共有140名，而倫敦市內就有十五萬名類似嘅勞動人口。
喺高度工業化嘅英國，當時大部份嘅年輕勞工每日工作時數長達十三至十四個鐘，因此唔能夠得到充分嘅休息同正常嘅娛樂生活，再加上工商業競爭激烈嘅壓力同經常要加班嘅勞累，好多人都染上咗酗酒嘅壞習懷，導致生活放縱同墮落。
佐治衛良處於噉樣嘅環境之中，又受到當時著名嘅佈道家查理士芬尼（Chrales G. Finny）所主張嘅「基督徒必需信仰與生活合一，培養高尚嘅道德生活」嘅思想所影響，佐治衛良決定同幾位朋友一齊讀聖經同分享查理士芬尼嘅著作，並每日一齊祈禱，以改善全體僱員嘅道德生活。佢哋嘅熱心感動咗布行嘅老闆，唔單止令佢悔改信主，重經常資助經費同參加佢哋嘅聚會。自此之後，呢種幫助年輕勞工重建信仰同提高道德水準嘅風氣，逐漸影響到鄰近嘅工廠同商店。
1844年6月6號，佐治衛良同另外11位青年基督徒，喺倫敦正式成立基督教青年會。此後青年會喺世界各地迅速發展，並喺1855年正式成立「基督教青年會世界協會」（The World Alliance of YMCAs），並喺瑞士日內瓦定為永久會址，作為全世界YMCA嘅總樞。
1844年11月8號，青年會第一次正式會議喺衛特利酒店舉行，出席人數有160人，並定下咗青年會嘅目標為「使受僱喺布業同其他貿易行業嘅年青人喺心靈上得到改善」。呢個運動嘅人數不斷增長，擴展到整個歐洲同北美，服務範圍更超越咗佐治衛良先生最初嘅期望。喺1853年，青年會運動喺法國巴黎舉行咗一次國際會議，決定分享呢個理念，普世性噉發展。
基督科學教會香港第一分會

基督科學教會香港第一分會（英文：The First Church of Christ Scientist, Hong Kong）係香港一間歷史悠久嘅基督科學教會教堂，喺香港島中環麥當奴道31號，而家已被評為香港二級歷史建築。

歷史及結構
基督科學教會香港第一分會教堂喺1912年落成，由基督科學教會起，係香港同亞洲嘅第一分會。第二次世界大戰期間被徵用改做馬廐，戰後重修，並喺1956年加建咗翼樓，自此之後都未有重大改動過。建築樓高兩層，屋頂中央呈金字塔形，入口有典雅嘅石柱同門廊。
1995年「衛奕信勳爵信托」撥咗15萬元進行修葺教堂大樓成個山牆頂舖瓦屋頂，連東西兩面嘅平台屋頂範圍。1999年再撥咗53萬元修葺、修復同翻新教堂室外範圍並重新髹漆同重鋪室內所有電力元件嘅線路。
基督教香港信義會

基督教香港信義會（英文：The Evangelical Lutheran Church of Hong Kong，簡稱：香港信義會）係香港信義宗教會。
信義宗教會嘅產生係源於十六世紀嘅改教運動。
十九世紀末宣教士從德國、北歐、美國來到中華大地傳道，在東北、山東、陝西、河南、湖北、湖南、廣東等地建立教會、學校、 醫院等。中華信義會，信義神學院和信義書報部於二零年代先後成立。1948 年 12 月 1 日，信義神學院從湖北灄口搬去香港，神學院畢業生在港展開福音工作，藉著設立堂會、興辦學校及社會服務來傳揚福音。
1954 年 2 月教會代表喺道風山舉行第一屆總議會，正式成立「基督教香港信義會」。
佢係香港基督教協進會會員教會之一。

會徽
基督教香港信義會採用路德玫瑰（中文：路德玫瑰）作為佢嘅會徽。

歷史
1954年2月27號，全部響香港嚟自信義宗堂會代表參加咗響沙田道風山搞香港信義會嘅成立典禮。最初喺1920年代中華信義會建立， 信義宗神學院同信義書局成為香港信義會嘅部份。
佢喺1957年加入成為世界信義宗聯會（英文：Lutheran World Federation（英文：Lutheran World Federation））成員。
佢亦係香港基督教協進會會員教會。
基督教香港信義會心誠中學

基督教香港信義會心誠中學係香港一間基督教直資中學，係北區少數英文中學之一，喺粉嶺馬會道270號，佔地17,000平方米。學校係粉嶺第一間中學，由基督教香港信義會喺1964年創辦，並由教會入面嘅學校教育部統籌管理，現任校長係麥沃華。校內嘅基督教香港信義會榮光堂有百幾年歷史，被古物古蹟辦事處列為香港三級歷史建築。
基督新教喺香港

基督新教喺香港係其中一個主要宗教。根據香港政府喺2016年5月發佈嘅資料，現有香港基督新教信徒大約有48萬，會堂達1450間，大小宗派逾70個。除了唔少本土宗派外，一啲主要國際宗派同傳教機構都有喺香港組織，包括基督復臨安息日會、聖公會、浸信會、宣道會、播道會、信義會、循道衞理聯合教會、五旬節宗同救世軍。
基督新教團體喺香港教育、醫療同社會福利工作，有好大程度參與嘅參與。而家香港有兩個主要基督新教團體，負責促進教會之間嘅合作，包括香港華人基督教聯會同埋香港基督教協進會。

基督新教喺香港嘅政治地位
佢哋喺香港經由香港基督教協進會嘅抽籤機制之下，喺香港選舉委員會入面一啲席位。2021年北京未經諮詢或香港人同意，強行修改香港選舉制度之後，呢個機制會產生10席選委。
香港唔少政治人物都係基督徒，而比較強調自己基督徒身份，甚或有教會職守嘅就有黃成智、涂謹申、梁美芬、龐愛蘭、管浩鳴等。
有部份主流教會亦會對一啲香港社會議題發聲，但立場多數傾向政府。
另外，喺引發香港反送中運動嘅香港女子臺灣遇害案入面，管浩鳴一直擔當兇手陳同佳嘅發言人，亦因為咁，管浩鳴受到一啲香港市民嘅批評。
基督教香港信義會信愛學校

基督教香港信義會信愛學校（英文：ELCHK Faith Love Lutheran School）係香港一間小學，位於柴灣漁灣邨第2座校舍。

學校歷史
學校由吳冠勛牧師（Rev. Arthur S. Olson）喺1961年10月創辦，初期名為「柴灣信愛學校」。初期校址位於柴灣環翠邨，而家嘅校舍喺1977年起好。為咗配合成立法團校董會，校名喺2010年9月起改為「基督教香港信義會信愛學校」。學校喺2007年9月開始全面推行全日制。
基督書院

基督書院（英文：Christ College），係香港一間中學，坐落喺沙田圍博康邨度。
基督書院喺1953年由九龍城基督徒會創校，原本起喺九龍城龍岡道40號，後來搬咗去沙田圍博康邨。
基督書院Christ College地址 香港新界沙田區沙田沙田圍博康邨沙角街6C號明細類津貼文法中學（男女校）校訓耶穌說：「我就是道路、真理、生命。」成立1953年校監蕭振強先生校長黃幹文先生教學語言中、英文混合網站http://www.ccst.edu.hk
基督書院操場
大角灣

大角灣（粵拼：daai6 gok3 waan1；英文：Dajiao Bay）係中國廣東陽江嘅一個地名兼遊樂場，亦係中國國家AAAAA級嘅旅遊區，2001年俾海陵島旅遊有限公司開發成景區，位置喺江城區閘坡鎮海陵島西南角嘅海濱路西邊。喺陽江嘅海陵島八景入面，有「角灣弄潮」嘅稱呼。
該地喺1989年被列入該地第一批升級旅遊區，甚至喺1994年升格，2001年被列為AAAA景區。既係廣東省最受歡迎嘅自駕遊目的地，又係中國最佳嘅旅遊去處。

名
個樣似超大嘅牛角而改成噉嘅名。

概況
海灣三面環山、一面臨南海，全長2450m，闊60～150m，沙嘅坡度係0.35，背靠平原腹地，兩邊有望寮嶺同大角頂響度。由於地處熱帶，所以年平均氣温22.8℃，水温23.5℃。沙質金黃潔淨兼鬆軟，加上海水比較乾淨同空氣清新而出名。

景區
海灘部分
大角灣主要有5個景區，分別係海灘同水上樂園、沙灘遊樂場同夜場一條街，及十里銀灘、博物館之類嘅景點。

沙灘海上樂園
海灘
景區最主要部分，係得天獨厚嘅天然海上遊樂浴場。佢除咗陽光、沙灘、海水等出名嘅環境之外，重有沙灘車、摩托艇、風帆、沙灘足球、排球、沙灘燒烤、滑翔傘、篝火晚會、日光浴、激光射擊同放紙鷂等一系列項目。除咗激光射擊從日頭到晚黑都有之外，其它項目除咗燒烤同晚會凈喺晚黑有之外，其它項目凈喺日頭開放。
另外，佢亦係中國內地第一間大型沙灘海上樂園。
水上樂園
景區次要部分，近馬路邊，係公眾泳池兼水上遊樂場。佔地1.8公頃，入面有好多條唔同嘅滑道同泳池響度，尤其係瘋狂大滑坡最刺激。

夜場一條街
景區近步行街地區嘅一部分。喺每日夜幕降臨時比較精彩，因為入面除咗表演之外，重有好多機動遊樂設施俾人由日頭玩到晚黑。
大角頭

大角頭（Tykoktow Island）係廣東一島，喺虎門西便，卽係珠江口。虎門對面岸係亞娘鞋同穿鼻二島。同亞娘鞋中間，又有上橫檔同下橫檔。而北面水道對岸，有大虎、二虎同三虎三洲。南面係零丁洋，有龍穴同三板洲二島。東北係獅子洋。家下島歸廣州市南沙區南沙街道。

史
大清史係廣東省廣州府所轄。係東莞縣地，又係府嘅虎門廳所守。

礮臺
大清時，大角頭向虎門一便，設大角礮臺。而虎門東便，有亞娘鞋嘅威遠礮臺同穿鼻嘅沙角礮臺。上下橫檔各有上橫檔礮臺同下橫檔礮臺。五礮臺係記於《清史稿》東莞之下，守住珠江口。
大話

大話（粵拼：daai6 waa6），又叫謊言，係指刻意唔符合事實嘅言論，背後有好多原因，唔一定係想做衰嘢，亦可以係善意嘅。
大話主要都係將真嘅嘢刻意隱瞞，然後老作一啲假嘅嘢。
大話、抵死嘅大話、同埋統計數字

「大話、抵死嘅大話、同埋統計數字。」（英文："Lies, damned lies, and statistics."）係一句說話，表示統計學上嘅知識成日俾人亂咁用，可以睇吓統計學嘅濫用。
大話精悖論

大話精悖論（英文：Liar paradox）係一個悖論。
想像
「
我講緊大話。
」
呢句嘢。
句嘢係真 → 講嘢嗰個人講緊大話 → 佢講嗰句嘢係大話 → 大話定義上係假嘅 → 矛盾
句嘢係假 → 講嘢嗰個人唔係講緊大話 → 佢講嗰句嘢唔係大話 → 大話定義上係假嘅 → 矛盾
大角頂

大角頂（粵拼：daai6 gok3 deng2）係中國廣東陽江嘅一座山，喺江城區海陵島西南角嘅東方銀灘景區北邊附近，海拔310.5m。既係海陵島海岸線上嘅最高峯，又係海陵島嘅海邊地區上山睇日出嘅首選之地。
大話妹

大話妹（마이걸）係一部韓劇，由韓國演員李多海、李東旭、朴詩妍同李準基主演。
卡曼濾波器

卡曼濾波器跟踪系統嘅估計狀態，以及估計方差或者話嘸確定性。更新估計使用到狀態轉換模型同測量。表示個齋斷估值畀時間𨂾 k處個系統狀態，喺未考慮第 k個測量值yk之前嘅；表示佢對應嘅嘸確定性。
卡曼濾波器（英文：Kalman filter）， 又叫卡曼濾波，亦都叫做線性二次估計（英文：linear quadratic estimation，LQE），係一種統計同控制理論算法，針對啲線性、理應係高斯誤差嘅系統嘅；而非線性系統就需要用到擴展卡曼濾波器嚟線性化過佢。卡曼濾波器跟住時間推移，攞到啲一系列嘅觀測值同埋好多時仲有系統斷估值、啲值包含有統計噪音同其他嘸准確性嘅，並根據每橛時間範圍內啲變數嘅聯合概率分佈嚟改善啲對未知變數嘅估計；好多時噉樣互相更新嘅估計值係準確過基於單個測量做嘅估計。個濾波器得名自Rudolf E. Kálmán，佢係個理論嘅主要開發者之一。

概述
卡曼濾波算法分兩重工作。喺預測步驟裏便，卡曼濾波器產生啲對當前狀態變數及佢個嘸確定性嘅估計。一旦觀察到下一次測量嘅嗰個結果、個值梗會因一定量嘅誤差包括隨機噪音而有啲走趲嘅，就使用加權平均值（「卡曼增益」，英文：Kalman gain）嚟更新過呢啲估計值，並為具有確定性高啲嘅估計值畀多啲權重。呢個算法係遞歸嘅，佢可以實時運行得，僅使用到當前嘅輸入測量值同先前計算有嘅狀態，以及佢個嘸確定性矩陣，而嘸需要額外嘅過去信息。
卡曼濾波器嘅最佳性係假設個誤差係高斯類型。用 Rudolf E. Kálmán嘅話嚟講：「總而言之，以下假設係作畀啲隨機過程嘅：物理隨機現象可能可以認為係由於啲主要隨機源（primary random sources）激發咗啲動態系統。假設啲主要隨機源係有零平均值嘅獨立高斯隨機過程；噉啲動態系統就會係線性嘅。」 即管戥高斯無關，若果個過程同埋啲測量協方差係已知嘅，噉個卡曼濾波器係喺最細均方誤差意義上最佳嘅線性估計器。

系統狀態方程
内文：狀態空間 § 線性系統
參睇線性系統嘅狀態空間方程，有：
其中啲關鍵嘅：
分別係過程噪音同埋測量噪音，服從到啲平均值零嘅高斯分佈，即；
係輸出值，呢度係觀測模型個測量值。
係系統矩陣，亦即係狀態矩陣；係輸入矩陣； 係觀測矩陣。
喺以下啲式當中，設卡曼濾波係一𨂾𨂾噉做，所以用 表示啲時間步；而卡曼濾波器當中個狀態轉移矩陣同埋觀測矩陣就分別爲同，而且係隔開個噪音，所以有：
（預測方程）
（觀測方程）

預測
設喺 嗰陣攞到最佳值即送去做預測，得到到一隻先驗斷估值同埋佢個協方差：
其中協方差表示個斷估值喺噪音影響下有幾大嘅範圍。

測量同更新
過唨一𨂾時間𨂾之後，卡曼濾波器攞到新嘅測量資訊，戥個「擬測量值」求差、個由斷估值轉成嘅，可以求得到個新息值（英文：innovation，即測量值多出擬測量值嘅部分）同埋佢個協方差：
注意到由於卡曼濾波器嘸帶噪音，所以個觀測模型夠勁嘅話 理應畀到似 噉嘅噪音。
係噉攞得到所謂嘅卡曼增益：
藉由呢個卡曼增益即更新得原本個斷估值成好啲嘅估計值，同埋更新埋個協方差：
，或者
係噉，又可以即刻返到預測嗰匹繼續做落去。

示意圖
下低係分𨂾總覽示意圖，橢圓啲係多變數高斯分佈，所有啲符號喺上高都得到解釋過。

校參
參睇卡曼增益同埋估計更新：
通過校個卡曼增益大細可以校得到個比例（加權重），想倚賴模型嘅斷估值多啲定倚賴帶觀測嘅新息值多啲。

校卡曼增益大細
考慮卡曼增益嘅式：
捉啲、換齊成，可以有一樸樚式：
注意到裏便有，可以考慮模型嘅過程噪音、傳感器嘅觀測噪音嚟設置。喺簡易場景下（同），可以有下式：
可以直觀噉睇得到嘅設置係點影響返卡曼增益嘅大細。

拓展
卡曼濾波方法嘅擴展同廣義化都得到咗開發，譬如非線性系統適用嘅擴展卡曼濾波器同無跡卡曼濾波器。底層模型係一個隱馬可夫模型，其中啲潛在變數個狀態空間係連續嘅，而且所有啲潛在同觀察到嘅變數都具有高斯分佈。另外，卡曼濾波器都已成功噉用喺多傳感器融合同分佈式傳感器網絡，嚟開發分佈式或者共識卡曼濾波器。

應用
卡曼濾波器喺技術上有好多應用。一個常見嘅應用係攞嚟引導、導航同控制啲載具，特別係飛機、航天器同動態定位嘅船舶。另外，卡曼濾波器係喺時間序列分析裏便廣泛應用開嘅概念，用喺訊號處理同計量經濟學等啲領域。卡曼濾波器亦都係喺機械人運動規劃同控制個領域嘅主要課題之一，用喺軌跡優化都得。卡曼濾波器仲有用喺模擬中樞神經系統對運動嘅控制。由於發出運動命令同接收感官回輸之間存在有時間延遲，使用卡曼濾波器嘅話即支持返一種現實模型，可以估計得運動系統嘅當前狀態而且發出啲更新命令。
卡柏科學圖書館

卡柏科學圖書館 （Godfrey Lowell Cabot Science Library）係一個哈佛大學圖書館，1973年同哈佛科學中心一齊開張，主要開畀本科生用。佢以一個哈佛畢業嘅化學家Godfrey Lowell Cabot命名。2016年嗰陣翻新過，加咗啲位同埋電子設備。
卡柳萊德

卡柳萊德（Kersti Kaljulaid，1969年12月30號—）係愛沙尼亞女政治人，喺2016年成為該國第一位女總統，2021年任滿。
卡桑火箭

卡桑火箭係一種火箭炮，由巴勒斯坦嘅哈馬斯喺2001年發明，主要用喺加沙地帶對抗以色列。
卡板

卡板係運貨時用到嘅一塊板，將啲貨堆上去，就可以方便鏟車或者手唧車一次過搬走。
卡板多數用木做。
卡林卡

卡林卡，係一首俄羅斯民歌。因為呢首歌節奏好輕快，而且會越唱越快，屬於典型嘅俄羅斯民歌曲調風格，所以好出名。
卡森城

卡森城（Carson City）係美國內華達州首府，大約住咗5萬人。
卡比托利歐山

卡比托利歐山係意大利羅馬七座山最高嗰座，喺古羅馬廣場同戰神廣場之間，係羅馬建城初期嘅重要宗教同政治中心。
卡查哥夫

阿歷山大．卡查哥夫（俄文：Алекса́ндр Анато́льевич Кержако́в，1982年11月27號—），有時又譯做基沙哥夫，係俄羅斯男子職業足球員，而家效力聖彼得堡辛尼特，司職前鋒。
多啦美

多啦美（粵拼：do1 laa1 mei5，日文ドラミ，香港舊時譯作叮美或叮鈴）係日本動漫《多啦A夢》嘅虛構角色，22世紀野比屋企嘅機械人。佢嘅男朋友係多啦小子。
多啦美性能勁過多啦A夢好多，有1萬馬力（多啦A夢就得129.3）。多啦A夢去工廠檢修嗰陣，多啦美就過嚟大雄屋企照顧大雄。性格溫和，但係好容易被激嬲，好勤奮同埋貪乾淨。
以前多啦美好少登場，近年嚟出場次數增加。
佢嘅日本配音員係橫澤啟子、藤本千秋，香港配音員係周婉侶、曾佩儀、林元春同鄭麗麗。

設定
保姆型機械人
2114年12月2號出世
最鍾意食蜜瓜麵包（因為同佢膚色相近）
最憎曱甴
擅長唱歌
製造嗰陣用嘅機油同多啦A夢係同一桶，又因為佢用嘅係沉底機油，因此效能好過哥哥。
坐「鬱金香號」時光機，高級過多啦A夢嘅。

身體
同多啦A夢一樣係貓型機器人，但係無鬚，用蝴蝶結頂替只耳，外表黃色，條尾係一朵花，肚腩上邊嘅百寶袋有花紋裝飾。
身高：100cm
體重：91kg
功率：一萬馬力
多囊腎

多囊腎（粵拼：do1 nong4 san6）係一種遺傳嘅腎病變，可以分為兩種，第一種係多囊腎一型，係由第16對染色體變性引起；而另一種係多囊腎二型，係第4對染色體變性引起嘅。患者嘅腎會生好多囊腫出嚟，令患者嘅腎體積驟增、腎功能減退。多囊腎係好常見嘅遺傳病之一，統計數字顯示，每一萬人中就有個有呢個病，當中有百分之90係多囊腎一型，其餘百分之10係多囊腎二型。